proxectonos/corpus_dominio_legal_administrativo_tmp huggingface dataset:
10/12/2013 | Administración LocalMunicipal
Ferrol
Urbanismo. Inspección e Disciplina
Notificación a Ramón Senra López expediente OE 43/13 San Francisco, 31

Notificación a MARINA ANGELICA STORK APREA expediente OE 43/13 SAN FRANCISCO 31 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 04.11.2013 de audiencia a MARINA ANGELICA STORK APREA como titular rexistral do inmoble obxecto do expediente OE 43/13, como o interesado no procedemento é descoñecido, ignorase o lugar e o medio, procédese á súa práctica mediante anuncio no Boletín Oficial da Provincia para coñecemento dos interesados. “PRIMEIRO.- Dar conta a don MARINA ANGELICA STORK APREA do estado do presente expediente, concedéndolle un prazo de audiencia de 10 días para que, unha vez notificadas as actuacións practicadas, poidan alegar ou achegar os documentos e xustificacións que consideren pertinentes. SEGUNDO.- Advertir aos propietarios do inmoble que deberán dar cumprimento ao ordenado mediante decreto do 07.05.2013, coas condicións previstas na resolución achegada pola Dirección Xeral de Patrimonio transcritas no punto 5 da parte sinalada como antecedentes deste decreto, baixo apercibimento de que, de non cumprimentar a orde descrita, procederase por esta Administración á execución forzosa prevista nos artigos 95 e 96 da LRX-PAC e 199.4 da LOUG, ben en forma subsidiaria por esta Administración Municipal a costa dos interesados, esixíndolles o importe dos gastos, danos e perdas conforme a vía de constrinximento, ou mediante a imposición de multas coercitivas de 300 a 6000€, reiterables até lograr a execución das obras. Todo isto sen prexuízo de esixir nos Tribunais da orde penal as correspondentes responsabilidades por delito de desobediencia tipificado no artigo 556 do Código Penal. TERCEIRO.- Comunicarlles aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. O presente escrito é un acto administrativo de trámite, non decisorio, é non impugnable polo que non cabe contra el recurso algún, sen prexuízo de impugnar no seu día a decisión que lle poña fin se é contraria aos seus dereitos.” Ferrol, O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
10/12/2013 | Administración LocalMunicipal
Arzúa
Aprobación definitiva modificación de crédito

O Pleno da Corporación, en sesión ordinaria celebrada o día 31 de outubro de 2013 acordou aprobar inicialmente o expediente de modificación de créditos na modalidade de transferencia de crédito 10/2013 por importe de 23.960 €. O citado expediente considerase definitivamente aprobado ao non formularse reclamacións no prazo de exposición ao público. En cumprimento do disposto nos artigos 177.2 en relación co 169.3 do TRLRFL (RD Lei 2/2004, de 5 de marzo) e 38.2 e 20.3 do RD 500/90 publícase o resume por capítulos do orzamento do ano 2013, tendo en conta as modificacións orzamentarias realizadas ata a data de hoxe: O que se fai público para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Arzúa, 29 de novembro de 2013 O alcalde Asdo. José Luis García López
10/12/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Modificacion dos estatutos do SOV da CNT Federación Local Betanzos. Exp.- núm.15/1006

C/ Salvador de Madariaga 9, 1º – 15008 – A Coruña Centro Comercial de Elviña Tel.981 182388 – Fax.981 182398 Sección do SMAC Expediente número 15/1006 En cumprimento do disposto no artigo 4º do Real Decreto 873/77, do 22 de abril, e aos efectos previstos no mesmo, faise público o recibo nesta Sección, en data 25 de outubro de 2013, a modificación dos estatutos da organización de traballadores denominada. “SINDICATO DE OFICIOS VARIOS DA C. N. T., FEDERACIÓN LOCAL DE BETANZOS” (Expte. Nº 15/1006). A modificación afecta á estrutura, ordenación e articulado dos actuais estatutos. A documentación depositada nesta sección poderá ser examinada por calquera persoa interesada. A Coruña, 26 de novembro de 2013 A XEFA TERRITORIAL Asdo. Mª Pilar Caridad Alonso
10/12/2013 | Administración LocalMunicipal
Toques
Edicto sobre aprobación do expediente de depuración de saldos

De conformidade co acordo adoptado polo Pleno en sesión de data 5 de decembro de 2013, de aprobación do expediente de depuración de saldos iniciais de orzamentos pechados, exponse ao público, por prazo de quince días hábiles, na intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. Alcalde-Presidente deste Concello. Toques, 5 de decembro de 2013 O alcalde Fdo. José Antonio Castro Fraga.-
10/12/2013 | Administración LocalMunicipal
Toques
Edicto sobre modificación de créditos

Aprobado polo Pleno desta Corporación o expediente de modificación de créditos número 2 de 2013, dentro do vixente orzamento municipal, por importe de TRINTA E SETE MIL QUINIENTOS euros ((//37.500,00//)), en cumprimento do disposto no artigo 158.2 en relación co 150.1 da Lei 39/1988, de 28 de Decembro, exponse o público, polo prazo de quince días hábiles, na Secretaría do concello, a fin de que durante o mesmo, que empezará a contarse dende o día seguinte o da inserción do presente edicto no el Boletín Oficial da Provincia, poidan formularse as reclamacións que se consideren oportunas, as cales deberán ser dirxidas o Sr. Alcalde-Presidente do concello.- Toques, a 5 de decembro de 2013.- O ALCALDE, Asdo. José Antonio Castro Fraga.-
10/12/2013 | Administración LocalMunicipal
A Baña
Aprobación do padrón da taxa pola entrada de vehículos a través de beirarrúas 2014

Aprobación do padrón da taxa pola entrada de vehículos a través de beirarrúas 2014 A Xunta de Goberno Local aprobou, na sesión do 29 de novembro de 2013, o padrón pola entrada de vehículos a través de beirarrúas para o exercicio 2014, que queda exposto ao público na Secretaría deste Concello polo prazo dun mes, contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Alcaldía. De non producirse ningunha reclamación, o dito padrón quedará definitivamente aprobado. A Baña, 2 de decembro de 2013. O alcalde José Andrés García Cardeso
10/12/2013 | Administración LocalMunicipal
Noia
Secretaría
Inicio expte. baixa de oficio no padrón m. de habitantes (erro 143)

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida á persoa e na data que se relaciona a continuación: 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal.3º.- Dar conta ó Pleno na primeira sesión ordinaria que se celebre. Noia, 27 de novembro de 2.013. O alcalde A secretaria Asdo Rafael García Guerrero Asdo. Marta Vázquez Garea.
10/12/2013 | Administración LocalMunicipal
Noia
Secretaría
Notificación a José Barreiro Cordo

Intentada a notificación persoal, esta non se puido practicar por ser ausente no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 10 de outubro de 2013 a concelleira delegada de obras e servizos do concello de Noia ditou ditou requerimento para que no prazo de 10 días hábiles presente copia da autorización municipal de subministro de auga potable para o inmoble sito en: rúa travesia, número 03 baixo, posto que dispón de subministro de auga sen contar coa preceptiva autorización municipal. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 26 de novembro de 2.013 O alcalde, Asdo. Rafael García Guerrero.
10/12/2013 | Administración LocalMunicipal
Cee
Aprobación definitiva da transferencia de crédito nº 9/2013

O Pleno do Concello de Cee, na sesión ordinaria realizada o día 30 de outubro de 2013, acordou aprobar inicialmente o expediente de transferencia de crédito nº 9/2013. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 2 de decembro de 2013 A alcaldesa Zaira Rodríguez Pérez
10/12/2013 | Administración LocalMunicipal
Noia
Secretaría
Baixa no padrón de habitantes por caducidade inscrición (erro 111)

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 27 de novembro de 2013. O alcalde Ante mín, A secretaria Asdo. Rafael García Guerrero Asdo. Marta Vázquez Garea Réximen de Recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
10/12/2013 | Administración LocalMunicipal
As Pontes de García Rodríguez
Intervención
Anuncio de aprobación definitiva da modificación de crédito núm.61/2013 e 62/2013 de crédito extraordinario e suplemento de crédito

En cumprimento do establecido no artigo 169.3, por remisión do 177.2, do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas Locais, ó non terse presentado alegacións durante o prazo de exposición ó público, quedaron automaticamente elevados a definitivos os acordos plenarios, adoptados en sesión celebrada o día 30/10/2013, relativos á aprobación inicial dos expedientes de modificacións de créditos nº 61/2013 e nº 62/2013, do Presuposto en vigor, nas modalidades de crédito extraordinario e suplemento de crédito, o que se fai público co seguinte detalle: Contra o presente acordo, en virtude do disposto no artigo 113 da Lei 7/1985, do 2 de abril, reguladora das bases do réxime local e no artigo 171 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, os interesados poderán interpoñer directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, reguladora de dita xurisdición. As Pontes, 29 de novembro de 2013. O ALCALDE, Asdo.: Valentín González Formoso.
10/12/2013 | Administración LocalMunicipal
Mesía
Emprazamento interesados recurso contencioso-administrativo

En data 25 de novembro de 2013 recíbese neste concello escrito do Xulgado Contencioso Administrativo nº 2 da Coruña no que se comunica a interposición de recurso contencioso-administrativo por Dª Gema Raquel Scafucea Burta e D. Moises Carlos Fujun Alcubilla Ngom contra o Acordo da Axencia de Protección da Legalidade Urbanística (APLU) de data 19 de xullo de 2013, formulando ademáis recurso indirecto contra o PXOM de Mesía, aprobado por Orde do 26 de decembro de 2012 da Consellería de Medio Ambiente, Territorio e Infraestruturas. No citado escrito solicitase que se proceda á remisión do expediente, ó emprazamento de cantos aparezan como interesados no expediente, e que se comunique a posible existencia doutros recursos nos que podan concorrer supostos de acumulación. Logo de ver o disposto nos artigos 38, 48, e 49 da Lei 29/1998 de 13 de xullo, reguladora da xurisdición contencioso-administrativa, en cumprimento da resolución do citado tribunal e en uso das facultades que me confire o artigo 21 da Lei 7/1985, de 2 de abril, reguladora das bases do réxime local, RESOLVO: Primeiro.- A remisión da copia expediente administrativo ó Xulgado Contencioso Administrativo, nº 2 da Coruña completo, foliado e con índice de documentos, tal como se lle require, de conformidade co artigo 48 da Lei 29/98, de 13 de xullo. Segundo.- En cumprimento do disposto no artigo 49 da Lei 29/1998, de 13 de xullo, notificar a presente resolución á Axencia de Protección da Legalidade Urbanística e a Secretaría Xeral de Ordenación do Territorio e Urbanismo da Consellería de Medio Ambiente, Territorio e Infraestruturas no prazo de cinco días, emprazándoos para que poidan comparecer e persoarse como demandados no prazo de nove días, e publicar o correspondente anuncio no BOP para xeral coñecemento e publicidade a efectos de que calquera persoa que se considere interesada poida comparecer e se persoe ante o referido Xulgado no prazo dos nove días seguintes á publicación do correspondente anuncio. Terceiro.- Comunicar ó Xulgado, ós efectos da posible acumulación prevista no artigo 38 da citada Lei 29/1988, que consultados os arquivos obrantes neste Concello, consta a existencia de recurso contencioso-administrativo interposto por D. Gustavo Emilio Costumero Simavilla ante o Tribunal Superior de Xustiza de Galicia, sección 2ª do contencioso administrativo, contra a Orde do 26 de decembro de 2012 da Consellería de Medio Ambiente, Territorio e Infraestruturas sobre aprobación definitiva do PXOM de Mesía, procedemento ordinario 4199/2013. MESÍA, 29 de novembro de 2013 O alcalde, D. Mariano Iglesias Castro.
10/12/2013 | Administración LocalMunicipal
Irixoa
Orzamento 2014

ORZAMENTO 2014: APROBACIÓN PROVISIONAL E EXPOSICIÓN PÚBLICA De acordo co establecido no art.169.1 do Real decreto lexislativo 2/2004, do 5 de marzo (texto refundido da Lei reguladora das facendas locais), procédese á exposición pública do expediente do orzamento para o 2014, aprobado inicialmente por acordo municipal plenario do 29-11-2013. O expediente estará á disposición do público na Secretaría do Concello durante o prazo de 15 días hábiles; de acordo coa citada norma, no caso de que non se presenten alegacións, a aprobación inicial converterase automaticamente en definitiva. Irixoa, 29 de novembro de 2013. O ALCALDE Antonio Deibe Sanmartín
10/12/2013 | Administración LocalMunicipal
Culleredo
Economía, Facenda, Réxime Interior
Aprobación definitiva crédito extraordinario

O Pleno da Corporación en sesión celebrada o trinta e un de outubro de dous mil trece aprobou inicialmente un expediente de crédito extraordinario. Rematado o prazo de exposición pública sen que se presentase reclamación algunha contra o mesmo, de conformidade co disposto polo artigo 177 apartado segundo en relación co 169 do real decreto lexislativo 2/2004, enténdese elevado a definitivo o acordo, procedendo á publicación do resumo do Orzamento por capítulos, incorporando a modificación aprobada: Culleredo, 28 de novembro de 2013 O alcalde Julio Sacristán de Diego
10/12/2013 | Administración LocalMunicipal
A Baña
Aprobación do padrón de hixiene urbana 2014

A Xunta de Goberno Local aprobou na sesión do 29 de novembro de 2013 o Padrón de Hixiene Urbana para o exercicio 2014 que queda exposto ao público na Secretaría deste Concello polo prazo de un mes contado desde o día seguinte ao da inserción do presente edicto no Boletín Oficial da Provincia, para os efectos dispostos no art.108 da Lei 7/85, do 2 de abril, reguladora das bases de réxime local, coa finalidade de que durante este período poidan formularse as reclamacións que se consideren oportunas perante esta Alcaldía. De non producirse ningunha reclamación o dito Padrón quedará definitivamente aprobado. A Baña, 2 de decembro de 2013 O alcalde José Andrés García Cardeso
30/12/2013 | Administración LocalMunicipal
Melide
Orzamento 2014 e cadro de persoal

Aprobado inicialmente o límite do gasto non financeiro e o orzamento xeral do Concello de Melide para o exercicio 2014 na sesión plenaria do 2/12/2013, unha vez exposto ao público (BOP de 5/12/2013), e non tendo a consideración de reclamación a alegación presentada, faise público que os Estados que se integran no Orzamento Xeral a nivel de capítulos ascenden aos importes seguintes: A plantilla de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 26 de decembro 2013 A alcaldesa Mª Ángeles Vázquez Mejuto
30/12/2013 | Administración LocalMunicipal
Oza-Cesuras
Aprobación definitiva Orzamento municipal 2014

Aprobado definitivamente o Presuposto Xeral do Concello para o ano 2014, unha vez desestimadas pola Comisión Xestora deste concello en sesión celebrada o día vinte e seis de decembro de dous mil trece as reclamacións presentadas no período de exposición pública, de conformidade co artigo 169 do Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo por capítulos: Oza - Cesuras, 26 decembro de 2013 O PRESIDENTE DA COMISIÓN XESTORA EN FUNCIÓNS, Asdo.- Andrés Taboada Marante.
30/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 18 de decembro de 2013, da Xefatura Territorial da Coruña, pola que se somete a información pública a petición da autorización administrativa da instalación eléctrica no Concello de Padrón. (Expediente IN408A 2013/3)

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Sociedade Agrícola Gallega SL Enderezo Social: Parque Empresarial Vilanova, 1 Vial C-Mazá nº4 Parcela 1 Vilanova de Arousa (Pontevedra) Denominación: Centro seccionamento tipo 3L para adecuación de instalacións de coxeración a tipo todo-todo Situación: Padrón · Caseta prefabricada de formigón, módulo compacto Siemens ou similar 3L de 20 KV e 400 A. · Intercalarase este centro de seccionamento na actual liña dende a transición aero-subterránea, conectando a coxeración a unha das celdas de saída e o transfomador de fábrica proxectado á outra saída. · Transformador de 400 KVA cunha relación de transformación 20/0.4 KV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2º andar, 15071-A Coruña, no prazo de vinte días, a partir da última publicación. A Coruña, 18 de decembro de 2013 A xefa territorial Susana Vázquez Romero
30/12/2013 | Administración LocalMunicipal
Coristanco
Aprobación inicial do Orzamento 2014

Aprobado inicialmente polo Pleno da Corporación na sesión extraordinaria celebrada o día 19 de decembro de 2013, o Orzamento Xeral deste Concello para o exercicio económico de 2014, así como a documentación complementaria, en cumprimento do disposto no art.169.1 do Real Decreto Lexislativo 2/2004, do 5 de marzo, e disposicións concordantes, exponse o público polo prazo de QUINCE DÍAS HABILES -que empezará a contarse dende o seguinte o da inserción do presente edicto no Boletín Oficial da Provincia-, a fin de que durante o mesmo poidan formularse as reclamacións ou alegacións que se consideren pertinentes. O Orzamento Municipal considerarase definitivamente aprobado se durante o expresado prazo non se presentan reclamacións. Coristanco, 19 de decembro de 2013 O alcalde Antonio Pensado Plágaro
30/12/2013 | Administración LocalMunicipal
Arteixo
Servizos Económicos
Publicación aprobación provisional da modificación da Ordenanza fiscal n 9 reguladora da taxa pola prestación do servizos de rede de sumidoiros, control e inspección de sumidoiros privados e depuración de augas residuais

O Concello Pleno en sesión celebrada o día dezanove de decembro de dous mil trece aprobou provisoriamente a modificación da seguinte ordenanza fiscal: 2.- Ordenanza fiscal nº 9 reguladora da “taxa pola prestación dos servizos de rede de sumidoiros, control e inspección de sumidoiros privados e depuración de augas residuais” Dito acordo foi adoptado en virtude do disposto no artigo 17 e 41 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no Boletín Oficial da Provincia e no diario “La Voz de Galicia”, asi como en cumprimento do precepto citado, no taboleiro de edictos do Concello. O prazo citado comenzará a contar a partir da derradeira das publicacións realizadas. Durante este periodo, tódolos interesados poderán examinar o expediente nas dependencias municipais e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que fóran presentadas. Se tales reclamacións non se tiveran producido, o texto, até entón provisional, entenderáse definitivamente aprobado, procedendose á publicación do texto íntegro das modificacións das ordenanza fiscal citada. Arteixo a dezanove de decembro de dous mil trece, O Alcalde, P. D. O concelleiro de obras e servizos Resolución 2993/2013 de 27.8.2013 Asdo. José Ramón Amado de la Fuente
30/12/2013 | Administración LocalMunicipal
Fisterra
Aprobación inicial padrón taxa recollida de residuos urbans ano 2014

Aprobado Inicialmente o Padrón Municipal da Taxa pola recollida de residuos sólidos urbanos referido ó ano 2014 mediante acordo adoptado por parte da Xunta de Goberno local na sesión celebrada o dia 18 de Decembro de 2013; expónse ó público a efectos de reclamacións por espazo de UN MES contado a partir do día seguinte ó da súa publicación no Boletín Oficial da Provincia, Este anuncio ten carácter de notificación colectiva tal e como se establece no Artigo 124.3 da Lei 230/1963 do 28 de decembro, Xeral Tributaria. Fisterra 18 de Decembro de 2013 O ALCALDE, José Manuel Traba Fernández.-
30/12/2013 | Administración LocalMunicipal
Cee
Aprobación inicial orzamento xeral municipal para o exercicio de 2014

O Pleno do Concello de Cee, na sesión extraordinaria realizada o día 19 de decembro de 2013, acordou aprobar inicialmente o orzamento xeral municipal para o exercicio de 2014. O que se fai público de acordo co disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locias, co fin de que durante o prazo de 15 días hábiles, contado a partir do día seguinte á publicación deste anuncio no BOP, os interesados poidan examinar o expediente e presentar as reclamacións que estimen oportunas. No caso de que durante o prazo de información pública haxa reclamacións, estas serán resoltas polo Pleno, en caso contrario entenderase definitivamente adoptado o acordo, ata entón provisional. Cee, 20 de decembro de 2013 A alcaldesa Zaira Rodríguez Pérez
30/12/2013 | Administración LocalMunicipal
Carballo
Requirimento para a retirada de vehículos presuntamente abandonados

Logo de ver os informes da Policía Local sobre o presunto abandono de varios vehículos en distintos puntos do termo municipal, o Concello de Carballo intentou en varias ocasións, na forma legalmente prevista, practicar a notificación ás persoas titulares, para requirirlle a retirada dos vehículos do lugar no que permanecen en estado de abandono, sen que fose posible. Por medio deste anuncio, requírese ás persoas que se relacionan a continuación a retirada do vehículo do que son titulares do lugar no que se atopan en estado de abandono: Transcorrido o prazo dun mes, ordearase o seu traslado ao depósito municipal de vehículos, cos custes a cargo do/a propietario/a, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local, así como dar conta do expediente á Xunta de Galicia para os efectos da correspondente sanción. De non ser retirado o vehículo, posteriormente, procederase ao seu traslado a un Centro Autorizado de Tratamento de Vehículos para a súa destrución e descontaminación. Carballo, 20 de decembro de 2013 O alcalde Evencio Ferrero Rodríguez
30/12/2013 | Administración LocalMunicipal
Vimianzo
Modificación das bases de execución do Orzamento do ano 2012 prorrogadas para o ano 2013

Aprobada definitivamente a modificación das Bases de Execución do Orzamento do ano 2012 prorrogadas para o ano 2013, por non se teren presentado reclamacións contra acordo de aprobación inicial do Pleno deste Concello adoptado en data 30 de novembro de 2013, tras a publicación de dito acordo no BOP en data 4 de decembro de 2013, en cumprimento do que dispón o artigo 169 do R. D. 2/2004 de 5 de marzo polo que se aproba o Texto Refundido da Lei Reguladora das Facendas Locais, faise público, indicando que a modificación de ditas bases, non supón variación no Estado de Gastos e Ingresos do Orzamento. Vimianzo, 26 de decembro de 2013 O ALCALDE Manuel Antelo Pazos
30/12/2013 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva orzamento 2014

Habéndose elevado automaticamente a definitivo o acordo plenario adoptado en sesión celebrada o día 08 de novembro de 2013 sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2014 xunto coa plantilla de persoal (B. O. P. núm.: 223, do 22 de novembro de 2013), en cumprimento do disposto polo art.169.3 do texto refundido da Lei reguladora das Facendas locais, aprobado polo Real Decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2014, a Plantilla do Persoal (I) e o réxime de aplicación e recursos (III): O Orzamento de 2014 desta Entidade, entrará en vigor para a súa aplicación o día 01 de xaneiro de 2014 unha vez producida a presente publicación consonte prevé a estes efectos o art.169.5 do citado texto refundido da Lei reguladora das Facendas Locais e demais disposicións concordantes. Contra a aprobación definitiva do dito Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 16 de decembro de 2013.- O presidente, Asdo.: Santiago Villanueva Álvarez
30/12/2013 | Administración LocalMunicipal
Noia
Administración Financeira. Intervención
Publicación aprobación definitiva expediente suplemento de crédito 3/2013

Rematado o prazo de exposición ó público do acordo plenario de data 29 de novembro do 2013 da aprobación inicial do expediente de suplemento de crédito número 3/2013 do Orzamento Municipal, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169.1 do texto refundido da Lei Reguladora das Facendas Locais e 38.2 en relación 20.1 do Real Decreto 500/1990 de 20 de abril. En cumprimento dos artigos 169.1 da citada Lei e 20.1 do Real Decreto 500/1990, de 20 de abril, a que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 26 de decembro de 2013 O Alcalde Rafael García Guerrero
30/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43309. Beirarrúas e peche de parcela

Ramón Calvo Vidal, con DNI XXXXXXXXX e enderezo Portagaín nº 1 B Mántaras, solicita de Augas de Galicia a autorización de obras no lugar de Portagaín, parroquia de Mántaras (Santa María), Concello de Irixoa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43309. As obras solicitadas consisten na reparación de beirarrúas e peche de parcial de parcela mediante bloque de formigón prefabricado e malla e postes metálicos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Irixoa ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de decembro de 2013 O xefe do servizo territorial Antonio López Grueiro
30/12/2013 | Administración LocalMunicipal
Santiago de Compostela
Área de Servizos Sociais
Notificacións incoacións de procedementos sancionadores

NOTIFICACIÓN INCOACIÓN PROCEDEMENTOS SANCIONADORES Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co artº 13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 19 de decembro de 2013 O vicesecretario P. D. a xefa de servizo da Área de Benestar Social Decreto da Alcaldía 03/01/2012 Juan Nestor Silvia Elena Frontelo Malecki
30/12/2013 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Provinciais
Aprobacion das bases reguladoras do Plan “DTC 93-Unha Deputacion para todos os concellos”

O Pleno da Deputación Provincial da Coruña, na sesión ordinaria que tivo lugar o vinte de decembro de dous mil trece (20/12/2013), acordou a aprobación do asunto que a continuación se menciona: – Aprobación das bases reguladoras do Plan DTC 93 UNHA DEPUTACIÓN PARA TODOS OS CONCELLOS O que se expón ao público por un prazo de dez días, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 20 de decembro de 2013 O Presidente O Secretario Diego Calvo Pouso José Luis Almau Supervía
30/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43644. Retirada de presa

María del Carmen Arcas Iglesia, con DNI XXXXXXXXX e enderezo Lugar de Sésamo O Casal 11, solicita de Augas de Galicia a autorización de obras no lugar de O Casal, parroquia de Sésamo (San Martiño), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43644. As obras solicitadas consisten na retirada da presa de mamposteria do río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de decembro de 2013 O xefe do servizo territorial Antonio López Grueiro
30/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43637. Piscina

José Eugenio Lara Coira, con DNI XXXXXXXXX e enderezo Rúa As Cebolas 6-A Dorneda, solicita de Augas de Galicia a autorización de obras no lugar de Aguarrio, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43637. As obras solicitadas consisten na instalación dunha piscina de 9,00x4,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 16 de decembro de 2013 O xefe do servizo territorial Antonio López Grueiro
30/12/2013 | Administración LocalMancomunidades
Mancomunidade de Concellos da Comarca de Ferrol
Aprobación inicial do orzamento 2014

O Pleno da Corporación da Mancomunidade de Concellos da Comarca de Ferrol, na sesión celebrada o día 18 de decembro de 2013, aprobou a proposta inicial do Orzamento Xeral do ano 2014. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións, considerarase aprobado definitivamente o Orzamento Xeral do exercicio 2014. O expediente poderá consultarse nas dependencias da Mancomunidade, sitas en Praza de Armas s/n, Ferrol. En Ferrol, 18 de decembro de 2013, O Presidente Asdo. José Manuel Rey Varela
30/12/2013 | Otras Entidades y Anuncios ParticularesUniversidades
Universidade da Coruña
Uxai de Oza
Anuncio de acordo do inicio de expediente de recadación de prezos públicos de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012, sobre o procedemento para a recadación de prezos públicos de matrícula, durante o prazo de dez días naturais contados desde o seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da UXAI do Campus de Oza, en A Coruña, telefono 981167000 extensión 5834. A Coruña, 12 de decembro de 2013 O decano da Facultade de Fisioterapia Huilin Sahibi Iorgu
30/12/2013 | Administración LocalMunicipal
Santiago de Compostela
Sección Municipal de Contratación
Subministro, mediante renting, de 5 equipos multifunción para a área de Facenda do Concello de Santiago de Compostela

Advertido un erro no anuncio do BOP do día 20 de decembro de 2013, relativo ó Subministro, mediante renting, de 5 equipos multifunción para a área de Facenda do Concello de Santiago de Compostela, no tipo de licitación, onde figura: TIPO DE LICITACIÓN: 5.460 euros/ano. TIPO DE LICITACIÓN: 9.852,00 euros/ano, cun IVE aplicable de 2.068,92 euros/ano. Santiago de Compostela, 20 de decembro de 2013. O ALCALDE, Asdo.: Ángel Currás Fernández
30/12/2013 | Administración LocalMunicipal
As Somozas
Taxa polo uso, prestación de servizos e realización de actividades nas instalacións deportivas municipais

O Pleno do Concello das Somozas, en sesión plenaria celebrada o 6 de novembro de 2013, acordou aprobar a ordenanza reguladora da taxa polo uso, prestación de servizos e realización de actividades nas instalacións deportivas municipais de As Somozas. Transcurrido o plazo de exposición ó público sen que se presentara reclamación algunha, procédese á transcripción do acordo elevado automáticamente a definitivo, de conformidade co disposto no artigo 17.4 do Texto Refundido da Lei reguladora das facendas locais. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este Concello establece a “Taxa por utilización das instalacións deportivas e de prestación de actividades deportivas”, a que se refire o artigo 20.4. o do propio real decreto lexislativo, que se rexerá pola presente Ordenanza Fiscal e demais normativa de aplicación, e cuxas normas atenden ao prevido no artigo 57 e concordantes do citado Real Decreto Lexislativo 2/2004. Constitue o feito impoñible da taxa a actividade administrativa desenvolvida como consecuencia da utilización por persoas físicas ou xurídicas, calquera que sexa a súa clase, das instalacións deportivas de carácter municipal, incluida a utilización do equipamento ou accesorios correspondentes ou a prestación de actividades deportivas organizadas polo Concello ou organismo dependente, e para as cales se establecerá a devandita coantraprestación. Son suxeitos pasivos da presente taxa as persoas físicas ou xurídicas, calquera que sexa a súa clase, que utilicen ou gocen das instalacións deportivas de carácter municipal ou realicen as actividades deportivas que constituan o feito impoñible. Non será de aplicación a taxa regulada na presente Ordenanza nos seguintes supostos: 1. Con ocasión de actos, curso, certames, trofeos ou festexos organizados polo propio Concello, ou cando teñan regulación especial ou corrresponda aplicar outra ordenanza.2. Nos partidos, ou competicións deportivas de carácter oficial, en calquera modalidade e categoría, cando a entrada de espectadores sexa gratuita.3. Actividades organizadas, dentro do horario lectivo, polos centros de ensino oficiais do municipio.4. Entrenamentos e partidos organizados polos clubes con sede no municipio. Non se prevén exencións nin bonificacións na presente Ordenanza, agás as previstas expresamente en normas de rango legal. A cota tributaria determinarase por aplicación do seguinte Cadro de Tarifas: ” As Somozas, 23 de decembro de 2013 O alcalde Asdo.: Manuel Candocia Ramos
30/12/2013 | Administración LocalMunicipal
Fisterra
Conta xeral do ano 2012. Información pública

Formulada e rendida a conta xeral deste Concello correspondente ó exercicio 2012, integrada polas contas e estados a que fai referencia o artigo 190.2 da Lei 39/88, do 28 de decembro e informada favorablemente pola comisión especial de contas ó día 19 de Decembro de 2013, expónse ó público cos documentos que o xustifican na Secretaría deste Concello, por espacio de quince días hábiles contados a partir do seguinte ó da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito os reparos e observacións que se estimen pertinentes, durante o dito prazo de exposición e os oito seguintes días, de conformidade co disposto no artigo 193.3 do citado legal e demais disposicións concordantes vixentes.- Fisterra, a 20 de decembro de 2013. O ALCALDE, José Manuel Traba Fernández.-
30/12/2013 | Administración LocalMunicipal
Outes
Aprobación definitiva orzamento 2014

Aprobado definitivamente o orzamento do Concello de Outes para o exercicio 2014 por non terse presentado reclamacións trala publicación da súa aprobación inicial no B. O. P nº 229, do 2 de decembro do 2013, consonte o artigo 169.3 do Real Decreto lexislativo 2/2004, de 5 de marzo, polo aproba o texto refudido da Lei reguladora das Facendas Locais e 20.3 do Real Decreto 500/90, de 20 de abril, procédese á publicación do resumo por capítulos do antedito orzamento. Na mesma sesión do pleno do 27/11/2013, en cumprimento do artigo 30 da Lei Orgánica 2/2012, de 27 de abril, de estabilidade orzamentaria e sustentabilidade financeira, aprobouse o teito de gasto non financeiro para o exercicio 2014 que quedou fixado en 3.671.799,75 €, así como o cadro de persoal da Corporación, procedéndose á súa publicación consonte o artigo 127 do Real Decreto lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local. Os que teñan a condición de interesados consonte o artigo 170 do TRLFL poderán interpoñer directamente recurso contencioso- administrativo contra esta aprobación definitiva, perante a sala do contencioso-administrativo do Tribunal Superior de Xustiza de Galcia e no prazo de dous meses desde o seguinte ao da publicación deste anuncio no Boletín Oficial da Provincia (artigo 171 do TRLFL). ESTADO DE GASTOS ESTADO DE INGRESOS CADRO DE PERSOAL 2014 1.1 Persoal funcionario 1.2 Cadro de persoal laboral temporal * Os postos marcados con este sinal son amortizables por estar suxeitos a un proceso de consolidación de emprego temporal.1.3 Cadro de persoal laboral fixo * Os postos marcados con este sinal están vacantes e suxeitos ao proceso de consolidación de emprego temporal antedito. Outes, 26 de decembro do 2013 O ALCALDE Asdo.: Carlos E. López Crespo
30/12/2013 | Administración LocalMunicipal
Cee
Anuncio modificación horario Xunta de Goberno ordinaria

RESOLUCIÓN DA SEÑORA ALCALDESA Nº 1038/2013. DONA Cristina Angeles Ubegun Anega, o 5 de decembro de 2013. Dona Zaira Rodríguez Pérez, Alcaldesa do Concello de CEE, de conformidade co disposto no artigo 112.3 do ROFRJEL, RD 2568/1986, de 28 de novembro, artigos 4.1 a) e o artigo 47 do Texto refundido de réxime local. RESOLVO: 1º.- Que se realice sesión ordinaria da Xunta de Goberno Local, o primeiro e terceiro LUNS de cada mes ás 9:30 horas.2º.- Que se dea traslado da presente resolución ós membros da Xunta de Goberno Local.3º.- Que a presente resolución se publique no Boletín Oficial da Provincia, no Taboleiro de Anuncios da Casa do Concello, e se dea conta ó Pleno da Corporación. Mándao e asina a Sra. alcaldesa, constando a firma Secretaria aos únicos efectos de dar fe pública e recoñecemento de firma. A alcaldesa A secretaria Zaira Rodríguez Pérez Rocio Hermida Cancela